કોંગ્રેસના પ્રવક્તા સુરજેવાલાએ કહ્યું કે રાજ્યો પ્રમાણે ગઠબંધનો થશે. તેમણે બે રાજ્યોના દાખલા પણ આપ્યા – ગુજરાત અને બિહાર. તેમણે કહ્યું કે મહારાષ્ટ્રમાં એનસીપી સાથે ગઠબંધન છે, પણ ગુજરાતની વાત જુદી છે. ગુજરાતમાં કોંગ્રેસ નંબર વન પાર્ટી છે. બિહારનો પણ ઉલ્લેખ કર્યો અને કહ્યું કે ત્યાં આરજેડી સાથે ગઠબંધન થાય, પણ તે ગઠબંધન યુપીમાં બહુ કામનું નથી. તામિલનાડુમાં ડીએમકે નંબર વન પાર્ટી હશે, પણ ગુજરાત, રાજસ્થાન, મધ્યપ્રદેશ, કર્ણાટક, પંજાબમાં કોંગ્રેસ નંબર વન પાર્ટી હશે. આ રીતે કોંગ્રેસને જૂનિયર પાર્ટી બનવા માટે મળી રહેલા સંદેશનો જવાબ અપાયો છે.